Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20013

2. Mérés 2.1 A teljes nyomást a kompresszor utolsó fokozatának kimenő síkjában és a kompresszor első fokozatának bemenetén kell mérni úgy, hogy legalább négy érzékelőt kell elhelyezni oly módon, hogy ezek a levegő áram területét négy egyenlő szektorra osszák, ezután a négy kapott érték átlagát kell venni. Megjegyzés. – A kompresszor kimeneti teljes nyomás a kompresszor kimenő síkjához lehetőség szerint minél közelebb eső pontban mért teljes, vagy statikus nyomás alapján kapható meg. Azonban, ha a hajtómű konstrukció miatt a szennyeződés kibocsátás ellenőrző minősítő vizsgálat elvégzése során az érzékelők elhelyezése a fenti szompontok szerint nem lehetséges, akkor a bizonyítványt kiadó hatóság saját belátása szerint jóváhagyhat más módszert is a kompresszor kimenetén lévő teljes nyomás értékelésére. 2.2 A szükséges korrelációs számot a típus alkalmassági vizsgálatok során kell meghatározni, legkevesebb egy hajtómű, illetve minden kapcsolódó alkotóegységének vizsgálatával és elemzésével. 2.3 E módszereknek a bizonyítványt kiadó hatóság számára elfogadhatóaknak kell lenni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes